b'\n_START_ARTICLE_\nHer\xc4\x83str\xc4\x83u Park\n_START_PARAGRAPH_\nHer\xc4\x83str\xc4\x83u Park (Rum\xc3\xa6nsk: Parcul Her\xc4\x83str\xc4\x83u) er en stor park p\xc3\xa5 den nordlige side af Bukarest, Rum\xc3\xa6nien i et omr\xc3\xa5de omkring Her\xc4\x83str\xc4\x83u S\xc3\xb8._NEWLINE_Park har et areal p\xc3\xa5 omkring 1,1 km\xc2\xb2, af hvilke 0,7 km\xc2\xb2 er s\xc3\xb8en. Oprindeligt var et stort areal marsk, men disse omr\xc3\xa5der blev dr\xc3\xa6net mellem 1930 og 1935, hvorefter parken \xc3\xa5bnede i 1936. Parken er inddelt i to zoner: en rustik eller naturlig zone (Muzeul Satului), som er mere eller mindre ur\xc3\xb8rt; og en offentlig/"aktiv" zone med \xc3\xa5bne arealer til rekreative aktiviteter. Sm\xc3\xa5 b\xc3\xa5de er tilladt p\xc3\xa5 s\xc3\xb8en._NEWLINE_P\xc3\xa5 forskellige tider i dens historie har parken heddet Parcul Na\xc5\xa3ional, Parcul Karl II og Parcul I. V. Stalin. I en periode var en statue af Stalin opstillet i parken, men denne blev revet ned i 1956.'